Oribe, Doncel, Neeskens i Sergi Arranz, golassos de 'Primera' - FutbolCatalunya
Oribe, Doncel, Neeskens i Sergi Arranz, golassos de 'Primera'
Publicat per: redaccio 9 d'octubre de 2017
Cada jornada de Tercera té gols excepcionals i en aquesta 9a es van viure 4 meravellosos entre els 21 anotats. Els protagonistes han estat Victor Oribe, Carles Doncel, John Neeskens i Sergi Arranz. No se’ls perdin
Víctor Oribe, golàs de 'mestre' / FOTO: LLUÍS MONTANER
Golassos, grans gols per a una novena jornada de competició en el Grup V de la Tercera Divisió. Els seus autors són clàssics en el futbol català i demostren que tenen una classe extraordinària. Els Pitxitxis de la categoria són Alex Bermejo (Espanyol) i David Jiménez (Europa), amb sis dianes cadascun, seguits d'Iván Vidal (Pobla Mafumet) -davant el Terrassa 'va deixar' que marqués el seu germà- amb cinc igual que el blanc-i-blau Carlos Doncel i Sergi Moreno (Ascó).
Aquest diumenge passat Doncel va tornar a anotar a Les Fontetes amb un xut subtil i precís. Era el seu quart gol consecutiu després de superar a Palamós, Vilafranca (dues vegades), Vilassar de Mar i el diumenge als de Toni Carrillo. Atenció al davanter de Cabrera de Mar amb només 20 anys que ha arribat a l'Espanyol procedent del Lleida Esportiu.
Victor Oribe va sumar una diana importantíssima ja que els locals necessitaven guanyar al Granollers i el tarragoní ho va aconseguir en el minut 65. Gairebé sense angle, el davanter vilafranquí la va clavar a la meta defensada per Victor Manuel. Oribe ha de ser i és un dels grans referents del conjunt dirigit per Iván Moreno. Ja porta quatre.
⚽️Resum jda 9 #3div5 equips barcelonins
1. @RCDEspanyolFF 25pts
7. @uesantandreu 14pts
11.@CEEuropa 12pts
13.@UAHorta 11pts pic.twitter.com/bJOcYtVCTv
— btv esports (@btvesports) 9 de octubre de 2017
Sergi Arranz suma la meitat (2) però segur que acabarà la temporada al capdamunt. Aquest passat diumenge va ser determinant ja que amb el seu golàs per la banda esquerra li va donar un punt d'or al Horta a Els Canyars. El mateix que va fer John Neeskens al Nou Sardenya. No us perdeu el gol de l'exgavenc des de la frontal caient i trencant per la mateixa esquadra del porter Fernando García.